Ευχάριστα νέα, λόρδε Όρμουντ.
Ο πόλεμος τέλειωσε, οι σύμμαχοί σου σκορπίστηκαν και ο ανιψιός σου το έσκασε.
Η νέα βασίλισσα κάθεται στον θρόνο του πατέρα της.
Ακούσαμε τις φήμες.
Αν και όταν είσαι στον δρόμο οι φήμες μαζεύονται σαν μύγες.
Η σοφή βασίλισσα προσφέρει επιείκεια σε σένα και τον στρατό σου.
Απλώς γονάτισε και ορκίσου πίστη,
και θα επιστρέψετε στην Παλιά Πόλη και θα ζήσετε τις ζωές σας ειρηνικά.
Έχεις αποδείξεις για αυτό;
Ή πρέπει να εμπιστευτώ την αξιοπιστία και την εντιμότητα του ψεύτικου πρίγκιπα;
Είτε με εμπιστεύεσαι είτε όχι, σύντομα θα δεις την αλήθεια.
Ο θείος σου ο Ότο την είδε πρόσφατα.
Και η φρουρά των Χάιταουερ ακολούθησε.
Και αν είμαι πρόθυμος να πολεμήσω;
Αυτό είναι αρκετά προφανές.
Δεν χρειάζεται να σπιλώνεις την ευχάριστη συνάντησή μας.
Αν και ομολογώ...
ότι ο Ουλφ θα απολάμβανε
να βολευτεί στα δωμάτιά σου στον Ψηλό Πύργο.
Θα ήθελες να γίνεις άρχοντας της Παλιάς Πόλης, Ουλφ;
Δεν μου απομένει άλλη επιλογή.
Εγώ θα αντιστεκόμουν.
Αλλά πρέπει να σκεφτώ πολλές ζωές.
Οπότε, προς όφελος της ειρήνης...
-θα παραδοθώ. -Υπέροχα.
Εγώ, ο Όρμουντ Χάιταουερ,
υπόσχομαι να είμαι πιστός στη Ρενίρα Ταργκάριεν, τη βασίλισσα.
Ορκίζομαι αφοσίωση σ' εκείνη.
Πήρες τη σωστή, αν και διστακτική, απόφαση, λόρδε Όρμουντ.
Τώρα, γύρνα, οδήγησε τον στρατό σου σπίτι και θα σας χαριστεί η ζωή.
Η εκστρατεία μας τελείωσε.
Θα επιστρέψουμε από την Οδό των Ρόδων.
Παραλίγο να το ξεχάσω.
Ο προστατευόμενός σου...
ο Ντέρον Ταργκάριεν,
θα έρθει μαζί μου.
Θα τον πάρεις ως όμηρο;
Θα ήταν λάθος να επιτρέψω σε έναν διάδοχο του Έγκον
να τριγυρνά στο Ριτς με τον δράκο του.
Θα του φερθούμε καλά, όπως σε κάθε γιο του Βισέρις.
Αρκεί να φερθείς σωστά.
Να είσαι γενναίος, νεαρέ πρίγκιπα.
Καλώς σε βρήκα, ανιψιέ.
Πήγαινε σπίτι.
Ο αέρας είναι γεμάτος φαντάσματα.
Όχι δυστυχισμένα.
Βλέπω τον εαυτό μου ως παιδί, να έρχομαι...
να του παίξω έναν σκοπό που είχα μάθει.
Τότε ήταν δυνατός.
Και η μητέρα μου...
Ο λόρδος Όρμουντ παραδόθηκε.
Έχουμε τον μικρό σου πρίγκιπα.
Αν και επιμένω ότι έπρεπε να τους κάψουμε όλους.
Πρέπει να δικαιώσω την πίστη του πατέρα μου σε μένα.
Να κυβερνήσω όπως θα ήθελε εκείνος.
Όπως και να 'χει, πρέπει να ξεκινήσουμε.
Όσο το συντομότερο στεφθώ, τόσο το καλύτερο.
Αν και οι προετοιμασίες είναι μεγάλο εγχείρημα.
Διαμονή και διατροφή για όσους παρευρεθούν...
να οργανώσουμε τουρνουά, τη λαμπρή πομπή.
Ο Ντέρον Ταργκάριεν, Μεγαλειοτάτη.
Δεν γνωριζόμαστε.
Είμαι η ετεροθαλής αδερφή σου και διάδοχος του πατέρα μας.
Πέταξες στην υπηρεσία του αδερφού σου, του σφετεριστή.
Τι έχεις να πεις γι' αυτό;
-Μίλα στη βασίλισσά σου. -Είσαι κρατούμενος εδώ.
Η μεταχείρισή σου θα εξαρτηθεί από τη συμπεριφορά και την ενδοτικότητά σου.
Κοίταξέ με.
Θέλω να μάθω τι ήξερε ο Όρμουντ για τη συνομωσία να μου αρνηθούν τον θρόνο μου.
Τότε, ο Έιμοντ ή ο Έγκον;
Τι ξέρεις για τις κινήσεις τους;
Όπως θέλεις. Κλείστε τον σε ένα δωμάτιο.
Πέφτει!
Είναι πιο νέος απ' ό,τι φανταζόμουν.
Είναι διεκδικητής του θρόνου. Θα πρέπει να τον σκοτώσεις.
...ήταν ο Τάιλαντ Λάνιστερ. Δεν μου το εμπιστεύτηκε.
Ξέρω μόνο ότι είπε να μοιράσουν τον χρυσό
και να τον φυλάξουν εκτός πόλης.
-Ποιον χρυσό; -Απ' ό,τι φαίνεται,
-πήραν τα πλούτη του παλατιού. -Τα πήραν;
Το ταμείο σας μειώθηκε.
Έχει αρκετά για να κρατήσουν για μία ή δύο εβδομάδες.
Ίσως λίγο παραπάνω, αν φέρετε τον χρυσό από το Ντράγκονστοουν.
Αλλά για τη διαχείριση και των Επτά Βασιλείων...
Όχι. Και η στέψη μου;
-Κάτι θα ξέρεις. -Μου είπαν πολύ λίγα.
-Ίσως επειδή με εμπιστεύονταν λίγο. -Τον πιστεύεις, λόρδε Κόρλις;
Δεν πιστεύω ότι ξέρει πού είναι ο χρυσός.
-Και νομίζω ότι αναγνωρίζω ένα ψέμα. -Δεν σε ρώτησε κανείς.
Είναι καθήκον της αρχόντισσας των ψιθύρων να με συμβουλεύει.
Μετά το Γκάλετ, πρέπει να θεωρήσουμε τον σερ Τάιλαντ νεκρό.
Αλλά θα το είπε σε κάποιον.
Αυτός θα ήταν ο λόρδος Τζάσπερ.
Ο Σιδερένιος.
Ω, θεοί.
Οι συγκυρίες μας είναι...
ατυχείς.
Όμως, πρέπει να γίνει η στέψη μου.
Του Έγκον έγινε βιαστικά.
Η δική μου θα είναι σωστή
και δεν θα αφήσει αμφιβολίες για το ποια κυβερνά.
Μου φαίνεται, βασίλισσά μου, ότι το να κάνεις τόσα έξοδα
ενώ ο λαός σου ακόμα υποφέρει, ίσως τους αφήσει πικρή γεύση στο στόμα.
Δεν είναι ματαιοδοξία. Είναι θέμα νομιμότητας.
Το ναυτικό της Τριαρχίας διαλύθηκε,
αλλά οι πειρατές που επιβίωσαν βγήκαν στην ακτή.
Λεηλατούν χωριά.
Παίρνουν γυναίκες και απαιτούν παράλογα λύτρα.
Και η πόλη έχει πολλές δυσκολίες, Μεγαλειοτάτη.
Οι σιταποθήκες είναι σχεδόν άδειες,
τα χωράφια μένουν ακαλλιέργητα και η εποχή σποράς αργεί.
Αν κάναμε εμπόριο...
Θα πάρει καιρό να αποκατασταθούν οι εμπορικές οδοί.
Και δεν έχουμε αρκετά πλοία
για να διασφαλίσουμε την ασφάλεια των αγαθών.
Εντωμεταξύ, πρέπει να βρούμε σιτηρά για ψωμί,
αλλιώς ο λαός θα ξαναπεινάσει.
Είναι ατέλειωτη ταλαιπωρία το γεγονός ότι θέλουν να τρώνε συνέχεια.
Ένας πεινασμένος λαός είναι επικίνδυνος,
όπως ξέρουμε καλά η βασίλισσα κι εγώ.
Πόσο χρόνο θα σπαταλήσουμε σε ανοησίες;
Νικήσαμε τον πόλεμο.
Στείλτε ένα κοράκι στο Κάστερλι Ροκ.
Αν ο Τάιλαντ έκρυψε χρυσό εκεί, θα μας απαντήσει η λαίδη Τζοάνα.
Στείλτε σε όλους τους σημαντικούς οίκους.
Πείτε τους ότι η βασίλισσά τους απαιτεί φόρο.
Θυμίστε τους ποιος κυβερνά το βασίλειο.
Δεν θα φέρεις εδώ το μικρό συμβούλιο από το Ντράγκονστοουν;
Υπάρχουν πολλές εκκρεμότητες.
Με πρόδωσαν με τη σιωπή τους, αν όχι με τις πράξεις τους. Τελείωσα μαζί τους.
Πού είναι ο Έιμοντ;
Έκαψε τη φρουρά του Ντέιμον στο Χάρενχολ
και έσφαξε τον καστελάνο και τους γιους του.
Και μετά εξαφανίστηκε.
Έχουμε μέρες να δούμε τη Βέιγκαρ.
Υπήρχε μια γυναίκα εκεί, μια μέιστερ.
Δεν την έχω ακουστά.
Ο Έιμοντ δεν θα τολμούσε να σε προκαλέσει εδώ.
Όχι, αλλά θέλω να τον βρουν.
Και τον Κλέφτη Προβάτων.
Αποτελούν κίνδυνο.
Να πετάξει η Μπέιλα για ανίχνευση.
Να ξεκινήσει στο Χάρενχολ και να αναφέρει αν τους είδαν.
Εγώ θα προσφέρω αμοιβή για τη σύλληψη των αναβατών τους.
Φαίνεται ότι δεν έχουμε αμοιβή.
Θα βρούμε.
Ακόμα καλύτερα, σε όποιον σκοτώσει τον Έιμοντ,
θα προσφέρω το Χάρενχολ.
Δεν το χρειάζομαι τώρα. Μου ανήκουν όλα τα Ρίβερλαντς.
Ναι. Ο Έγκον κρέμασε όλους τους κυνηγούς προδοτών.
Αν και είναι τιμή μου να είμαι προστάτης σας,
η θέση μου είναι στην πόλη με τους άντρες μου.
Θα σας συμβούλευα να διορίσετε Βασιλική Φρουρά επειγόντως.
Ο Ντέιμον θα βρει τους υποψήφιους. Θα το αναλάβει εκείνος.
Βασίλισσά μου, μια στιγμή.
Οι αρουραίοι έφαγαν μια μεγάλη ποσότητα κεριών.
Το λίπος τελειώνει. Πρέπει να δημεύσουμε προμήθεια, ή θα μείνουμε στο σκοτάδι.
-Τότε να τη δημεύσετε. -Φυσικά.
-Κανείς δεν ελέγχει... -Με συγχωρείτε.
-Για την κρεβατοκάμαρα... -Θα το δούμε αργότερα.
Πρόμαχοι των Χάιταουερ ελέγχουν το Άρμπορ.
-Η τιμή του κρασιού τριπλασιάστηκε. -Κάντε πίσω.
-Το πρόβλημα είναι τα χρήματα. -Αρκετά!
Θα υπάρξει χρόνος αργότερα να συζητήσουμε το βασιλικό ποτό.
Πού είναι ο χρυσός μου;
-Ο χρυσός σου; -Ο χρυσός του παλατιού. Το ταμείο.
-Μην επικαλείσαι άγνοια. -Δεν μπορώ να σε βοηθήσω.
-Ο άρχοντας των χρημάτων τον μετακίνησε. -Και η βασίλισσα δεν το ήξερε;
Με μισούσαν από την αρχή, φθονούσαν την επιρροή μου, την παρουσία μου.
-Ούτε ο πατέρας μου δεν μου είπε τίποτα. -Αλήθεια;
Θα σε παρέπεμπα στον υπεύθυνο, αλλά τον έσφαξες χωρίς τελετή.
Σε έκανε να νιώσεις καλύτερα;
Που έχασες τον Τζέις;
Θα προτιμούσα να είχα σφάξει τον Έγκον, όπως συμφώνησα με τη μητέρα σου.
Όμως αυτό δεν συνέβη.
Έφυγε, και δεν πιστεύω ότι δεν σχετίζεσαι ούτε μ' αυτό.
Μόνος του το έκανε αυτό.
Ο Έγκον είχε φύγει όταν επέστρεψα. Δεν σου έδωσε την αναφορά του ο Όργουαϊλ;
Την αναφορά του; Ή τη δική σου;
Μη μου φέρεσαι σαν ανόητη.
Αν θες να προβλέπω κάθε διπρόσωπη σκευωρία
του Λάρις Στρονγκ, ομολογώ ότι δεν μπορώ να το κάνω.
Πού είναι η Βέιγκαρ; Ποιος ιππεύει τον Κλέφτη Προβάτων;
Δεν ξέρω!
Ο Έιμοντ δεν πέταξε μακριά, όπως υποσχέθηκα;
Οι φρουροί δεν σε άφησαν να περάσεις;
Έκανα ό,τι μπορούσα.
Θα με κατηγορείς για όσα έκαναν οι άντρες;
Υποσχέθηκες ότι θα μπορούσαμε να φύγουμε. Το είπαμε στους φρουρούς. Τρέξαμε.
Κανείς δεν ξέρει πώς είναι.
Ο Έγκον.
Είναι σημαδεμένος και καμένος.
Ο δράκος του πέθανε. Κήρυξέ τον νεκρό κι εσύ.
Δεν μπορεί να πολεμήσει, κι αν ο Λάρις πάει να τον σηκώσει...
μπορείς να τον απορρίψεις ως απατεώνα.
Ακόμα υποστηρίζεις τη ζωή του.
Σκότωσες τον πατέρα μου.
Όταν βρεθεί ο Έιμοντ...
και η πρόκληση προς το πρόσωπό μου απομακρυνθεί, θα είστε ελεύθερες.
Όμως, μέχρι τότε, δεν πρέπει να με δουν να κάνω χάρη στους Χάιταουερ.
Δεν θέλω να μείνω σ' αυτό το δωμάτιο.
Δεν θα σας φερθώ άσχημα.
Θα σας δίνουν τροφή και ρούχα και...
Και θα έχετε μια υπηρέτρια.
Θα μπορείτε να περπατάτε στο δάσος φρουρούμενες.
Θα σας στέλνω την Τζαχέρα για μία ώρα κάθε λίγες μέρες.
Δεν το εννοείς αυτό, Ρενίρα. Σε παρακαλώ.
Τίποτα από αυτά δεν με ευχαριστεί.
Οπότε, θα πρέπει να ελπίζω για τη σύλληψη και τον θάνατο του γιου μου;
Δεν φαντάζομαι πώς είναι.
Θέλω να δηλώσεις ότι βρήκαμε τον Έγκον εδώ, νεκρό.
Έξυπνη κίνηση, Μεγαλειοτάτη.
Και να επιστρέψει ο Τζόφρι από το Βέιλ.
Είναι ο επόμενος. Πρέπει να ανατραφεί ως διάδοχός μου.
Ξέρω πολλά γι' αυτό το μέρος, αλλά δεν το είχα ξαναδεί.
Είναι όπως το φανταζόσουν;
Είναι και μεγαλύτερο και μικρότερο.
Υποθέτω ότι η Άλισεντ δεν ήξερε
να σου πει πού βρίσκεται ο χρυσός.
-Δεν ήξερε. -Και την εμπιστεύεσαι;
Είναι Χάιταουερ.
Σωστά.
Αλλά δεν θα πίστευα ότι σε έναν τόσο μεγάλο οίκο
υπάρχει μόνο ένας προδότης.
Ανησυχώ για τον γιο της τον Ντέρον, που κρατάμε αιχμάλωτο.
Εκείνη το ξέρει;
Θα έπρεπε να πάρω το κεφάλι του ως προδότη.
Είναι διάδοχος του Έγκον και απειλή για σένα.
Και ετεροθαλής αδερφός μου,
και δεν έχει κάνει τα εγκλήματα που έκαναν ο Έγκον και ο Έιμοντ, κι όμως...
Γιατί να μην τον σκοτώσω;
Γιατί να μην τον χτυπήσω όπως χτύπησαν τους γιους μου;
Κανείς δεν θα σε σταματούσε.
Έχω πολλά να διαχειριστώ και κανέναν να εμπιστευτώ.
Η κυρία επί των τιμών, η Ελίντα;
Η Ελίντα Μάσεϊ είναι στην πόλη, μας υπηρέτησε καλά εκεί.
Στείλ' της μήνυμα. Και, Μισάρια,
να ανακρίνουν το προσωπικό.
Ήσυχα, όπως μόνο εσύ μπορείς.
Να αντικατασταθούν όσοι προσκολλούνται στους Χάιταουερ.
Αμέσως, Μεγαλειοτάτη.
Καλημέρα, Μεγαλειοτάτη.
Την ευλογία των Επτά Που Είναι Ένα.
Σε ευχαριστώ που ήρθες άμεσα εδώ.
-Άλλαξαν πολλά τις τελευταίες μέρες. -Είναι ταραχώδεις εποχές.
Για την ώρα, πρέπει να απαρνηθώ μια σωστή στέψη,
αλλά θέλω τουλάχιστον να με χρίσεις εσύ,
μπροστά στον λαό.
Αλίμονο, αυτό δεν μπορεί να γίνει.
Για ποιον λόγο;
Πριν λίγους μήνες, έχρισα τον αδερφό σας, τον Έγκον...
και τον ανακήρυξα νόμιμο βασιλιά ενώπιον θεών και ανθρώπων.
Ναι. Ο Έγκον είναι νεκρός, και τώρα είμαι εγώ στον θρόνο.
Έτσι λέτε τώρα.
Ισχυρίζεσαι ότι είμαι ψεύτρα;
Δεν είδαμε τα λείψανά του.
Ούτε κάλεσαν τις Σιωπηλές Αδελφές για να τα φροντίσουν.
Καταλαβαίνετε ότι αν έχει γίνει κάποιο λάθος...
Δεν έχει γίνει κανένα λάθος.
Είμαι η διάδοχος του πατέρα μου,
και οι θεοί ορίζουν ότι πρέπει να κυβερνήσω τα Επτά Βασίλεια.
Δεν με ύψωσαν και κατέστρεψαν τον σφετεριστή;
Αυτό συνέβη. Είναι αλήθεια.
Πώς συνέβη, αν δεν το ήθελαν αυτοί;
Μου εμφανίστηκε ένας δράκος όταν τον χρειαζόμουν περισσότερο.
Οι θεοί μου δεν ασχολούνται με δράκους.
Είναι μια αισχρή μαγεία, που δημιουργήθηκε από το σκότος,
την περηφάνια και τη λαγνεία, για την εξουσία και την ατιμωρησία.
Καταστρέφουν...
αλλά δεν δημιουργούν.
Κανένα καλό δεν προέρχεται από αυτούς.
Έκανες τη θέση σου ξεκάθαρη.
Με σεβασμό, σας συμβουλεύω να μην κάνετε την Πίστη εχθρό σας.
Ενθαρρύνει, παρηγορεί και ενώνει τον λαό σας.
Υποτιμήστε τη με δική σας ευθύνη.
Πρέπει να σου ομολογήσω κάτι που ίσως μάντεψες πριν.
Ο Άλιν του Χαλ και ο αδερφός του ο Άνταμ είναι γιοι μου.
Τους γέννησε μια γυναίκα, μια ναυπηγός που γνώρισα στα πρώτα μου ταξίδια.
Δεν τους αναγνώρισα ως γιους μου.
Ντρεπόμουν.
Και φοβόμουν να θρηνήσω τη Ρενίς, τη σύζυγό μου.
Και είμαι ευγνώμων που μου έδειξε χάρη πριν πεθάνει.
Δεν το μάντεψα.
Αν και πιστεύω ότι τώρα το βλέπω.
Δεν θα σε αποδοκιμάσω.
Πολλοί λόρδοι έχουν αναμείξει αίμα ευγενών και κοινών.
Οι γιοι τους δεν είναι λιγότερο γενναίοι.
Και οι δύο έδειξαν ότι αξίζουν παραπάνω απ' όσα τους έχουν δοθεί.
Πράγματι. Χρωστάμε στον Άλιν μεγάλη χάρη για την ανδρεία του
στο Στέπστοουνς και πρόσφατα στο Γκάλετ.
Απέδειξες ότι είσαι ηγέτης.
Έκανα απλώς το καθήκον μου, Μεγαλειοτάτη.
Και ο Άνταμ είναι η επιβεβαίωση ότι έχω την εύνοια των θεών.
Όταν μειώθηκε η ελπίδα μου, μου έστειλαν εσένα.
Είναι τιμή μου να σας υπηρετώ, Μεγαλειοτάτη.
Για αυτό, βασίλισσά μου...
αναγνώρισα τους γιους μου.
Και όχι μόνο αυτό, θα ονομάσω τον Άλιν διάδοχό μου.
Σου ζητώ να τους νομιμοποιήσεις.
Άφησέ τους να γίνουν Βελάριον.
Άρχοντες του βασιλείου.
Επειδή, χωρίς αυτούς...
η γενιά μου θα χαθεί...
και το όνομά μου θα σβηστεί.
Είναι καλό που βρήκες διάδοχο.
Και οι δύο έχουμε υποφέρει πολύ, και...
δεν σε φθονώ που θες να προχωρήσεις, μα, λόρδε Κόρλις...
Μια κουβέντα από τον θρόνο.
Είναι πολύ απλό.
Είσαι ήρεμη, Μεγαλειοτάτη;
Όσο ήρεμη γίνεται.
Κυβέρνησα τον λαό από μακριά,
αλλά δεν έχω εμφανιστεί μπροστά τους ως βασίλισσά τους.
Σε περιμένουν με ανυπομονησία.
Τότε, θα περιμένουν πολλά από μένα.
Και οι πόροι είναι λίγοι.
Δεν ξέρω πώς θα τους ευχαριστήσω.
Για κάποιους θα αρκεί να πουν ότι είδαν μια βασίλισσα.
Να φέρω τα κοσμήματά σου;
Δεν θα φορέσω άχρηστα στολίδια.
Πρέπει να δείξω δύναμη.
Ετοιμότητα.
Το σπαθί, ίσως;
Αυτό δεν θα αντικρούσει αυτό που επιθυμείς να εκφράσεις στους αιτούντες;
Έχεις δίκιο.
Και πάλι.
Μια αλυσίδα, θα έλεγα.
Για σοβαρότητα.
Μία από αυτές.
-Γαμώτο. -Μεγαλειοτάτη;
Αιμορραγώ.
-Είσαι σίγουρη; -Ναι. Γαμώτο!
Φυσικά.
Θα φέρω πανιά.
Η Ρενίρα Ταργκάριεν, πρώτη του ονόματός της.
Βασίλισσα των Άνταλ, των Ρόιναρ και των Πρώτων Ανθρώπων.
Κυρία των Επτά Βασιλείων και προστάτιδα της επικράτειας.
Μεγαλειοτάτη, είμαι υφάντρα, δουλεύω με το μαλλί.
Υπάρχει μεγάλη έλλειψη σε προβιές,
και οι δράκοι πήραν τα λίγα πρόβατα που απέμεναν.
Δεν γίνεται να παίρνετε την προβιά πριν καταναλωθεί το ζώο;
Αυτό φαίνεται εύκολο.
Σίγουρα θα βοηθούσε,
αλλά είμαστε πολλοί στη συντεχνία.
Για να αποκαταστήσουμε τους πόρους, χρειαζόμαστε μια επένδυση.
Πεντακόσιους χρυσούς δράκους.
Όσον αφορά στα πρόβατα, βασίλισσά μου.
Αυτή η λύση δεν θα μας δώσει κρέας.
-Οι κρεοπώλες δεν έχουμε δουλειά. -Δεν υπάρχει κυνήγι;
Όχι για χιλιόμετρα.
Και οι κυνηγοί είναι τώρα τοξότες.
Αν παίρναμε ένα κεφάλαιο από το παλάτι...
Αν κυνηγήσουν στο δάσος του βασιλιά;
Αυτή θα ήταν τολμηρή κίνηση, Μεγαλειοτάτη.
Θα προσβάλει τους βασιλικούς προγόνους σας.
Όχι ελάφια, ούτε αγριογούρουνα, αλλά κουνέλια, ίσως;
Πρέπει να συζητηθεί σε άλλη συνάντηση.
Να πλησιάσει ο επόμενος αιτών.
Είμαι η Σίλβι, Μεγαλειοτάτη.
Είχα την τιμή να βοηθήσω τη λαίδη Μισάρια
στην εκστρατεία της για τον σφετεριστή.
Ευχαριστώ εσένα και όλους όσοι κρατήσατε την πίστη σας.
Η αίτησή μου δεν είναι για χρήματα...
αλλά για δικαιοσύνη,
για όσα υπέφερε ο λαός αυτούς τους ατέλειωτους μήνες.
Ο αποκλεισμός άρθηκε. Σύντομα το εμπόριο...
Δεν έφταιγε μόνο ο αποκλεισμός για τις ανάγκες μας, Μεγαλειοτάτη.
Ήταν οι πλούσιοι.
Οι ευγενείς λόρδοι.
Αγόρασαν όσα μπορούσαν για τις αποθήκες τους
και άφησαν τους φτωχούς χωρίς τίποτα.
Είναι αλήθεια;
Δεν είμαι αθώα, βασίλισσά μου.
Έτσι είναι ο κόσμος.
Όμως, όταν οι αριστοκράτες παίρνουν ό,τι απομένει
και το βάζουν στην άκρη, ενώ οι ταπεινοί πεινούν...
τότε είναι ένα ζήτημα που θα έθετα στη βασίλισσά μου...
που πήρε την εξουσία για να υπερασπιστεί τον λαό της.
Είναι ένα επικίνδυνο στοιχείο που θέλει να κατηγορήσει τους πλούσιους για τα δεινά.
-Στον πόλεμο, όλοι υποφέρουν. -Κάποιοι περισσότερο από άλλους.
Έτσι ήταν πάντα.
Κι όμως, σε τέτοιους καιρούς, είναι ρόπαλο σε ανεύθυνα χέρια,
με το οποίο προκαλούν αναταραχή και εξέγερση.
-Ο λαός δεν αξίζει... -Για τις κράμπες.
...την πρόνοια και προστασία του ηγέτη του;
Είναι μια συμφωνία που αθετείται εις βάρος μας.
-Θέλουν να υποβάλουμε τάξη και ασφάλεια. -Θέλουν να δώσουμε κρέας
και καύσιμα για τις φωτιές τους.
Και ποιοι θεωρείς ότι είμαστε "εμείς";
Κέρδισα τη θέση μου σ' αυτό το τραπέζι, αν και δεν γεννήθηκα σ' αυτό.
Άλλοι θα αποφασίσουν ποια λύση είναι η καλύτερη.
Η Μπέιλα επέστρεψε;
-Είδε τη Βέιγκαρ και τον Κλέφτη Προβάτων; -Είδε μόνο τον Σάνφαϊρ.
Ήταν νεκρός και σάπιζε.
Θα πετάξει ξανά απόψε.
Να στείλουμε τον Άνταμ μαζί της.
Δεν θα κρύβονται για πολύ.
-Θα λάβεις δικαιοσύνη. -Ποτέ δεν θα λάβω δικαιοσύνη.
Αλλά ό,τι ψίχουλά της μπορέσω να αρπάξω, θα τα καταβροχθίσω.
Εντωμεταξύ, Μεγαλειοτάτη, σε προτρέπω να σκεφτείς το ζήτημα...
Δεν υπάρχει ζήτημα. Γκρινιάζουν για τη δυσαρέσκειά τους
-με την τάξη πραγμάτων. -Λόρδε Κόρλις;
Ό,τι πει η βασίλισσα.
Άχρηστος.
Τι θα έκανε ο πατέρας σου;
Ένα συμπόσιο, νομίζω.
Σπουδαία μέρα για τους τρεις σας.
Είναι τιμή μας, Μεγαλειοτάτη.
Ουλφ, με τι όνομα θα παρουσιαστείς;
Ταργκάριεν, Μεγαλειοτάτη.
Αποκλείεται.
Τότε, δεν έχω όνομα.
Βρες ένα.
Λευκός, τότε;
Ωραία. Κι εσύ;
Είμαι σιδηρουργός, Μεγαλειοτάτη.
Θα με λένε Σφυρί.
Χιου το Σφυρί.
Ουλφ ο Λευκός.
Και Άνταμ του Χαλ.
Γονατίστε.
Στο όνομα του Πολεμιστή, σε ορίζω να είσαι γενναίος.
Στο όνομα του Πατέρα, σε ορίζω να είσαι δίκαιος.
Στο όνομα της Μητέρας,
σε ορίζω να υπερασπίζεσαι τους νέους και τους αθώους.
-Αυτό ήταν όλο; -Σερ Ουλφ.
Σερ Χιου. Σερ Άνταμ.
Ιππότες στην υπηρεσία της βασίλισσάς σας.
Θα ορκιστείτε πίστη στην ηγέτιδά σας και τον σκοπό της,
να είστε υπηρέτες και πράκτορες του στέμματος για όλη σας τη ζωή;
Ορκίζομαι, Μεγαλειοτάτη.
Κι εγώ.
Μέχρι τον θάνατο.
Σερ Λούθορ, θέλω τη συμβουλή σου για μια ιδέα που έχω.
Ένα δείπνο για ευγενείς που θα ταυτοποιήσουμε...
Μεγαλειοτάτη.
Αναρωτιόμουν πού θα μένω,
τώρα που είμαστε στο Κινγκς Λάντινγκ.
Ναι, φυσικά. Υποσχέθηκα να φροντίσω εσένα και τη σύζυγό σου.
Έφυγε.
Πήγα να τη βρω, αλλά μου είπαν ότι είναι στον αδερφό της στο Τάμπλτον.
Δεν υπήρχε τίποτα για εκείνη εδώ.
Στείλ' της μήνυμα και θα σας βρούμε ένα σπίτι στον Λόφο Βισένια.
Και πότε θα γίνει αυτό, Μεγαλειοτάτη;
Μόλις μπορέσω.
Δεν έχω μικρό συμβούλιο αυτή τη στιγμή...
ούτε Φρουρά στην υπηρεσία μου.
Είμαι πλημμυρισμένη από διλήμματα και ανεπάρκειες.
Περίμενε να βρω τα πατήματά μου, και θα φροντίσω τα αιτήματά σου.
Η χήρα βασίλισσα, Μεγαλειοτάτη.
Πολύ καλά.
Σε ευχαριστώ...
Μεγαλειοτάτη.
Με συγχωρείς που ήμουν απότομη πριν.
Έχω μόνο ένα μικρό αίτημα.
Θα το ακούσω.
Να σταλούν τα λείψανα του πατέρα μου στην Παλιά Πόλη...
όπου θα ταφεί δίπλα στη μητέρα μου.
Όπως επιθυμείς.
Ευχαριστώ.
Είναι περίεργο,
να είμαι εδώ μαζί σου.
Άλισεντ.
Κυβέρνησες το βασίλειο όταν ο πατέρας μου ήταν άρρωστος.
Πράγματι.
Σήμερα άκουσα αιτήματα.
Υπάρχουν πολλά.
Και ανάγκες τους είναι πολύ περισσότερες. Είναι μεγάλο βάρος.
Πώς το άντεξες;
Την αλήθεια;
Δεν μπορείς να κυβερνήσεις και να παραμείνεις ο εαυτός σου.
Πρέπει να κάνεις επιλογές, και ίσως, σε κάποιες περιπτώσεις,
να αποστρέψεις το βλέμμα σου ενώ άνθρωποι υποφέρουν και πεθαίνουν.
Πρέπει να κλείσεις μια πόρτα μέσα σου.
Θα κάνεις πράγματα στα οποία η καρδιά σου θα αντιδρούσε
πριν ανέβεις στον θρόνο.
Αναγνωρίζω τη δυσκολία,
αλλά διαφωνώ ότι πρέπει να γίνω κάτι που δεν είμαι.
Ο χρόνος θα το δείξει.
Ο πατέρας μου παρέμεινε ο ίδιος.
Ο πατέρας σου ζούσε σε έναν κόσμο που είχε φτιάξει εκείνος.
Εσύ κι εγώ δεν έχουμε μπει ποτέ εκεί.
Καλώς ορίσατε.
Σίγουρα όλοι θα ακούσατε
ότι η άνοδός μας ανακοινώθηκε σε όλο το βασίλειο.
Οι Χάιταουερ έχουν ήδη γονατίσει μπροστά μου
και όσοι βρίσκονται εδώ έχουν ορκιστεί την πίστη τους.
Αργότερα απ' ό,τι θα προτιμούσα.
Όμως, έρχομαι ενώπιόν σας ως συμφιλιώτρια.
Είναι τιμή μας, Μεγαλειοτάτη, να σας συνοδεύουμε επιτέλους εδώ.
Όπως όλοι εδώ ξέρουν, δηλώνω
ότι δεν εμπιστευόμουν τη διεκδίκηση των Χάιταουερ από την αρχή.
Σίγουρα αληθεύει.
Ακόμα κι αν δεν άκουσα καμία ιστορία ότι διαμαρτυρήθηκες.
Βλέπω ότι σερβίρουν το γεύμα μας.
Τι είναι αυτό;
Αυτό έτρωγαν οι απλοί άνθρωποι στην πόλη μου.
Αυτό και χειρότερα, ενώ εσείς και άλλοι σαν εσάς
κρύβατε προμήθειες στις αποθήκες σας.
Μεγαλειοτάτη, φοβόμασταν.
Θα προτιμούσατε να πεινάσουμε εμείς και οι οικογένειές μας;
Κανείς δεν θα πεινούσε.
Θα ήθελα αυτοί που είχαν πολλά να κάνουν διαχείριση
και να φροντίσουν αυτούς που είχαν λίγα, όπως ένας βοσκός φροντίζει το κοπάδι του.
Οι φτωχοί, σαν αρουραίοι, κατακλύζουν την πόλη.
Κλέβουν και παλεύουν για κάθε ψίχουλο.
Δεν θα έκανες το ίδιο αν πεινούσαν τα παιδιά σου;
Όχι, δεν θα το έκανα.
Αξιοθαύμαστη εγκράτεια.
Θα ξάπλωνες αβρός στον τάφο σου.
Καθώς κάθεστε εδώ, οι Χρυσοί Μανδύες μου μπαίνουν στα σπίτια σας.
Ψάχνουν στις αποθήκες σας αυτά που συσσωρεύσατε.
Θα μου φέρουν ό,τι βρουν, για να το μοιράσω σε όσους το έχουν ανάγκη.
-Αυτό είναι εξωφρενικό. -Μας κλέβουν.
Αυτό που απαιτεί από εσάς το παλάτι δεν είναι λεηλασία, αλλά καθήκον.
Και το αποψινό θα γίνει μάθημα
για αυτά που θα απαιτώ από εσάς από εδώ και στο εξής.
Καλό σας βράδυ.
Μεγαλειοτάτη.
Οίκος Μάντερλι, σωστά;
Σερ Τόρεν Μάντερλι, Μεγαλειοτάτη.
Ταπεινός υπηρέτης σας.
Η ταπεινότητα σε κάνει να χαμογελάς τόσο πολύ, σερ Τόρεν;
Είναι απλώς θαυμασμός για μια σωστή κίνηση.
Οι Χρυσοί Μανδύες θα επισκεφτούν και το δικό σου σπίτι.
Και, χωρίς αμφιβολία, μου αξίζει όσο σε όλους εδώ.
Είναι τολμηρή κίνηση, και ο λαός θα την επιδοκιμάσει.
Ίσως ξεχάσουν ότι ήταν ο δικός σας αποκλεισμός
αυτό που προκάλεσε την έλλειψη ψωμιού.
Μείνε ήσυχος, σερ Τόρεν.
Έχω καλή μνήμη.
Θα σε μισήσουν γι' αυτό.
Είναι έμποροι και κατώτεροι ευγενείς.
-Έκαναν λάθος και το ξέρουν. -Το θεωρώ διασκεδαστικό.
Θα βοηθήσει κάποιους για κάποιες εβδομάδες,
και δεν θα βοηθήσει τους άλλους.
-Είναι απλώς συμβολικό. -Ναι, και μετράει.
Όμως έχεις δίκιο, δεν είναι μια μόνιμη λύση.
Γι' αυτό θα χρειαστώ να πετάξεις.
Να πας στο Βέιλ.
Η λαίδη Τζέιν δεν έστειλε τα σπαθιά που υποσχέθηκε.
Ίσως πληρώσει το χρέος της σε χρήματα.
Θα απολαύσω αυτό το καθήκον.
Θα καλέσω τους υπόλοιπους οίκους εδώ.
Να επιστρέψεις με χρυσό ή υποσχέσεις για χρυσό,
αλλιώς θα χωλαίνουμε πριν ξεκινήσουμε.
Έφτασες τόσο μακριά, κι όμως ακόμα δεν ξέρεις ποια είσαι.
Αν αποτύχω να διαχειριστώ την πόλη μου, πώς θα κυβερνήσω ένα βασίλειο;
Ο Έγκον είχε τρεις δράκους.
Εσύ τώρα έχεις έξι. Είναι δύναμη πέρα από κάθε φαντασία.
Γιατί να ψάχνουμε χρυσό εδώ ενώ υπάρχει ολόκληρος κόσμος;
Το Ντορν θα μπορούσε να γίνει δικό μας.
Και μετά το Έσος και οι Ελεύθερες Πόλεις.
Το Γι Τι και τα πλούτη του.
Λένε ότι υπάρχει μια πόλη στην άκρη του κόσμου όπου οι άντρες έχουν φτερά.
Θυμάμαι ότι ήθελα να πάω να τους δω με τα μάτια μου.
Αυτοί οι άντρες θα μας υπηρετήσουν. Θα σε υπηρετήσουν.
Θα έχεις μια αυτοκρατορία, απόρθητη.
Και τα παιδιά μας θα κυβερνούν για πάντα.
Μας παρουσιάζεις ως κατακτητές και επιδρομείς, όπως οι πειρατές.
Μας παρουσιάζω ως θεούς, Ρενίρα.
Όπως ήταν γραφτό να είμαστε.
Όπως το απαιτεί η προφητεία.
Δεν ήταν αυτή η υπόσχεση των δράκων,
το όνειρο της Αρχαίας Βαλίρια;
Ο πατέρας μου έλεγε ότι οι δράκοι
ήταν μια δύναμη με την οποία κανένας άνθρωπος δεν θα 'πρεπε να παίζει.
Ο πατέρας σου.
Ήταν καλός άνθρωπος.
Και συμφιλιώθηκα μαζί του.
Όμως απαρνήθηκε τον δράκο του.
Ποτέ δεν επιδίωξε το μεγαλείο.
Ήξερε ότι υπάρχει κάτι που λέγεται υπερβολική δύναμη.
Το όνειρο της Αρχαίας Βαλίρια κατέληξε στην Καταστροφή.
Ας ελέγξουμε το Κινγκς Λάντινγκ
πριν κοιτάξουμε τον ορίζοντα.
Μεγαλειοτάτη.
Πρέπει να σκοτώσεις τον Ντέρον.
Είσαι κουρασμένη σήμερα.
Δεν μπορώ να κοιμηθώ.
Ίσως χρειάζεσαι καινούργιο στρώμα.
Ίσως.
Έθαψες τη θλίψη σου.
Δεν νιώθω θλίψη. Δεν νιώθω τίποτα.
Βασικά, όχι. Υπάρχει οργή.
Μια οργή που φουσκώνει πέρα από τις δυνάμεις μου.
Έχω γνωρίσει τέτοια οργή.
Θα ψάξω αυτούς που σκότωσαν τους γιους μου, Μισάρια.
Θα το κάνω.
Άσε τον σέπτον να σε αρνηθεί.
Αυτό θα είναι το χρίσμα σου.
Ρενίρα.
Ήμουν μακριά πολύ καιρό.
Όμως, επιτέλους επανασυνδεόμαστε.
Οι σφετεριστές κατατροπώθηκαν, και πήρα τον νόμιμο θρόνο μου.
Από τον οποίο θα κυβερνήσω με σύνεση.
Με δύναμη, αλλά και έλεος...
όπως ταιριάζει σε μια αληθινή βασίλισσα.
Για να το αποδείξω, σας φέρνω δώρα για την ανακούφισή σας.
Και για να τιμήσω τον πατέρα μου, που ήταν εδώ πριν από εμένα.
Οι θεοί μαζί σου.
Μεγαλειοτάτη.
Να σου πω.
Περπάτα μαζί μου.
Έκανες τον Άνταμ ιππότη, αλλά τον αποκάλεσες Χαλ αντί Βελάριον.
Νόμιζα ότι είχαμε συμφωνήσει ότι θα νομιμοποιούσες αυτόν και τον Άλιν.
Αν είναι θέμα τελετής ή...
Λυπάμαι, Κόρλις, αλλά αυτή τη στιγμή, δεν μπορώ να κάνω αυτό που ζητάς.
Έδωσα όλα όσα είχα, τα πάντα, για να σε υπηρετήσω.
Το κάστρο μου έγινε στάχτη,
και δεν ζήτησα άλλη χάρη πέρα από αυτή.
Ξέρεις πολύ καλά τις φήμες που ακολουθούσαν τους γιους μου από την αρχή.
Η βασιλεία μου μόλις ξεκίνησε.
Δεν γίνεται, αυτή τη στιγμή, να με δουν να ανεβάζω αυτούς...
που δεν γεννήθηκαν από ευγενείς. Εγώ...
Οπότε, θα προσβάλεις τον οίκο μου
για να σε δουν ως κάτι που δεν είσαι.
Σκέφτομαι τον Τζόφρι.
Ήμουν σταθερός στην υπεράσπισή μου όταν αμφέβαλλαν για τον δικό σου γάμο.
Ναι, και σ' ευχαριστώ γι' αυτό, όπως και για πολλά άλλα.
Όμως, όλα τα μάτια είναι στραμμένα πάνω μου.
Ίσως μια μέρα, όταν δεν υπάρχει τόσο στενή παρακολούθηση...
Ντρέπεσαι.
-Είναι θέμα νομιμότητας. -Ο γιος σου ο Τζόφρι...
είναι νόθος.
Ο γιος σου ο Λουσέρις, τον οποίο αποδέχτηκα ως διάδοχό μου...
-ήταν νόθος. -Λόρδε Κόρλις...
Ο γιος σου ο Τζεϊσέρις έζησε και πέθανε ως νόθος!
Πες μου τον λόγο που τα παιδιά σου αξίζουν αυτό που αρνείσαι στα δικά μου.
Η Χελένα πήγε στο δάσος του βασιλιά, και σ' ευχαριστεί.
Έχω τον γιο σου τον Ντέρον εδώ, μέσα σ' αυτούς τους τοίχους.
Εδώ; Από πότε;
Μου τον παρέδωσαν πριν δύο μέρες
ως μέρος των όρων με τους οποίους παραδόθηκε ο ξάδερφός σου.
Και τι...
Τι σχεδιάζεις να κάνεις μ' αυτόν;
Θα έπρεπε να τον αποκεφαλίσω, αλλά...
δεν συμμετείχε στην προδοσία του αδερφού του.
Έκανε μόνο ό,τι περίμεναν οι μεγαλύτεροί του.
Γι' αυτό, θα τον στείλω βόρεια, στο Τείχος.
Θα φορέσει τα Μαύρα, και δεν θα επιστρέψει,
αλλά θα παραμείνει ζωντανός.
Θέλεις να σε ευχαριστήσω;
Βλέπω ότι έδειξες έλεος.
Όμως θρηνώ για όσα θα μπορούσαν να γίνουν.
Τον έστειλαν σε κηδεμόνα ως νήπιο. Τον είδα μία φορά τα τελευταία πέντε χρόνια.
Γνωρίζω ελάχιστα το παιδί, κι όμως...
Φαίνεται ότι υπέμεινε τη μοίρα του πολύ γενναία.
Θέλω να τον δω.
Θα μπεις στη Νυχτερινή Φρουρά και θα υπηρετείς εκεί.
Είναι δύσκολος δρόμος, αλλά έχει τιμή.
Βλέπω ότι τίποτα δεν σε συγκινεί. Είναι κρίμα. Η μητέρα σου είναι εδώ.
Θα σε συμβούλευα να ρίξεις τις άμυνές σου.
Τουλάχιστον μια φορά, πριν κάνεις το μεγάλο ταξίδι.
Τη χήρα βασίλισσα, σερ.
Να τη.
Κοίταξέ τη.
Δεν γνωρίζεις αυτό το αγόρι.
Δεν είναι ο Ντέρον.
Ποιος είσαι;
Μίλα!
Με ανάγκασε. Τον ικέτευσα.
Ποιος σε ανάγκασε;
Ο λόρδος Όρμουντ Χάιταουερ.
Άσπρισε τα μαλλιά μου
και μου είπε να παριστάνω τον πρίγκιπα.
Ακόμα κι αν εκείνη με έκαιγε με δράκους.
Δεν πρέπει να μιλήσω, αλλιώς θα κρεμάσουν τη μητέρα μου.
Την αληθινή μητέρα μου.
Δεν είναι βασίλισσα, Μεγαλειοτάτη.
Είναι απλώς λαίδη, και οι δικοί μας είναι έμποροι.
Ο Όρμουντ με ξεγέλασε.
Σίγουρα έχει μαζί του τον γιο σου.
Νόμιζε ότι δεν θα το ανακάλυπτα;
Τι παιχνίδι παίζει;
Μεγαλειοτάτη, με έστειλαν να σας πω ότι το έργο μας ολοκληρώθηκε.
Αφαιρέσαμε τα λάβαρα των Χάιταουερ από τους τοίχους.
Κάψτε τα όλα.
Μεγαλειοτάτη, υπάρχει ένας φύλακας δράκων στην πύλη.
Τι συμβαίνει;
Ο στρατός των Χάιταουερ πήρε το Τάμπλτον.
Τι;
Διείσδυσαν στους δρόμους.
Οι κάτοικοι είναι όμηροι.
Και ο νεαρός δράκος;
Τον πήραν μέσα στις πύλες.
Μόνο εγώ απέδρασα.
Θα τους κάψω.
Αλλά μαζί τους θα κάψετε και τον δικό σας λαό,
μητέρες και παιδιά που περιμένουν να δείξετε έλεος;
Τι ελπίζει να καταφέρει ο Όρμουντ;
Το χέρι μου είναι μακρύ.
Δεν μπορεί να νικήσει.
Απόδοση: Alexandra Paspaladelli